CELEX: 52019PC0151
Language: sl
Date: 2019-02-27
Title: Predlog SKLEP SVETA o smernicah za politike zaposlovanja držav članic

EVROPSKA KOMISIJA
            Bruselj, 27.2.2019
            COM(2019) 151 final
            2019/0056(NLE)
            Predlog
            SKLEP SVETA
            o smernicah za politike zaposlovanja držav članic
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Pogodba o delovanju Evropske unije določa, da države članice svoje ekonomske politike in spodbujanje zaposlovanja obravnavajo kot zadevo skupnega pomena ter svoje delovanje usklajujejo v okviru Sveta. Pogodba tudi določa, da Svet sprejme smernice za zaposlovanje (člen 148), ki morajo biti skladne s širšimi smernicami ekonomskih politik (člen 121). 
            
            
               Veljavnost širših smernic ekonomskih politik ni omejena na določeno obdobje, smernice za zaposlovanje pa je treba pripraviti vsako leto. Smernice so bile prvič sprejete skupaj (v okviru „integriranega svežnja“) leta 2010 v podporo strategiji Evropa 2020. Leta 2018 so bile usklajene z načeli evropskega stebra socialnih pravic, ki so ga novembra 2017 razglasili Evropski parlament, Svet in Komisija za pospeševanje reform na nacionalni ravni in za usmerjanje obnovljene konvergence po vsej Evropi. 
            
            
               Smernice za zaposlovanje se skupaj s širšimi smernicami ekonomskih politik predložijo kot sklep Sveta o smernicah za politike zaposlovanja držav članic (del II integriranih smernic) in zagotavljajo pravno podlago za priporočila za posamezne države.
            
            
               Splošni cilji in prednostne naloge iz smernic za politike zaposlovanja ostajajo veljavni. V skladu s členom 148(2) PDEU je treba veljavnost smernic za zaposlovanje za leto 2019 potrditi s sklepom Sveta po posvetovanju z Evropskim parlamentom, Evropskim ekonomsko-socialnim odborom, Odborom regij in Odborom za zaposlovanje. Smernice za zaposlovanje so bile sprejete 16. julija 2018, da bi se osredotočili na izvajanje politike.
            
            
               2.REZULTATI POSVETOVANJ Z ZAINTERESIRANIMI STRANMI IN OCEN UČINKA 
            
            
               ni relevantno
            
            
               3.PRAVNI ELEMENTI PREDLOGA
            
            
               UL L 224, 5.9.2018, str. 4.
            
            
               2019/0056 (NLE)
            
            
               Predlog
            
            
               SKLEP SVETA
            
            
               o smernicah za politike zaposlovanja držav članic
               
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 148(2) Pogodbe,
            
            
               ob upoštevanju predloga Evropske komisije,
            
            
               ob upoštevanju mnenja Evropskega parlamenta
                  1
               ,
            
            
               ob upoštevanju mnenja Evropskega ekonomsko-socialnega odbora
                  2
               ,
            
         
         
            
               ob upoštevanju mnenja Odbora regij
                  3
               ,
            
            
               ob upoštevanju mnenja Odbora za zaposlovanje
                  4
               ,
            
            
               ob upoštevanju naslednjega:
            
            
               Države članice in Unija si morajo prizadevati za razvoj usklajene strategije zaposlovanja ter zlasti za spodbujanje kvalificirane, usposobljene in prilagodljive delovne sile in trgov dela, ki se odzivajo na gospodarske spremembe, da bi dosegle cilja polne zaposlenosti in socialnega napredka iz člena 3 Pogodbe o Evropski uniji. 
            
            
               (2)Unija je v skladu s Pogodbo o delovanju Evropske unije (PDEU) razvila in uveljavila instrumente za usklajevanje fiskalne, makroekonomske in strukturne politike. V okviru navedenih instrumentov te smernice za politike zaposlovanja držav članic skupaj s širšimi smernicami ekonomskih politik držav članic in Unije iz Priporočila Sveta (EU) 2015/1184
                  5
                sestavljajo integrirane smernice za izvajanje strategije Evropa 2020. Države članice in Unijo naj bi usmerjale pri izvajanju politik, pri tem pa odražale medsebojno odvisnost držav članic. Nastali sklop usklajenih evropskih in nacionalnih politik in reform naj bi zagotovil ustrezno celovito kombinacijo ekonomskih in socialnih politik s pozitivnimi učinki prelivanja.
            
            
               (3)Evropski semester združuje različne instrumente v krovni okvir za integriran večstranski nadzor ekonomskih, proračunskih, zaposlitvenih in socialnih politik ter si prizadeva za uresničitev ciljev strategije Evropa 2020, vključno s cilji na področju zaposlovanja, izobraževanja in zmanjšanja revščine, ki so navedeni v Sklepu Sveta 2010/707/EU
                  6
               . Spodbuja cilje politik, in sicer spodbujanje naložb, izvajanje strukturnih reform in zagotavljanje odgovornih fiskalnih politik, obenem pa se od leta 2015 nenehno krepi in racionalizira. Okrepljena je predvsem njegova usmerjenost na zaposlovanje in socialne zadeve, poglobljen pa je tudi dialog z državami članicami, socialnimi partnerji in predstavniki civilne družbe.
            
            
               (4)Evropski parlament, Svet in Komisija so novembra 2017 podpisali medinstitucionalno razglasitev evropskega stebra socialnih pravic, ki določa dvajset načel in pravic v podporo dobro delujočim in pravičnim trgom dela ter sistemom socialnega varstva. Steber je referenčni okvir za spremljanje uspešnosti držav članic na področju zaposlovanja in socialnih zadev, za pospeševanje reform na nacionalni ravni in za usmerjanje s ciljem ponovne vzpostavitve konvergence po vsej Evropi. 
            
            
               (5) Integrirane smernice bi morale biti podlaga za priporočila za posamezne države, ki jih Svet lahko naslovi na države članice. Države članice bi morale pri izvajanju smernic za zaposlovanje v celoti izkoristiti Evropski socialni sklad in druge sklade Unije. Čeprav so naslovnice integriranih smernic države članice in Unija, bi jih bilo treba izvajati v partnerstvu z vsemi nacionalnimi, regionalnimi in lokalnimi organi ter v tesnem sodelovanju s parlamenti, socialnimi partnerji in predstavniki civilne družbe.
            
            
               (6)Odbor za zaposlovanje in Odbor za socialno zaščito bi morala v skladu s svojimi pristojnostmi na podlagi Pogodb spremljati izvajanje zadevnih politik glede na smernice za zaposlovanje. Navedena odbora in druga pripravljalna telesa Sveta, vključena v usklajevanje ekonomskih in socialnih politik, bi morali tesno sodelovati. Ohraniti bi bilo treba dialog med Evropskim parlamentom, Svetom in Komisijo o politikah, zlasti v zvezi s smernicami za politike zaposlovanja držav članic.
            
            
               (7)Opravljeno je bilo posvetovanje z Odborom za socialno zaščito.
            
            
               (8)Smernice za zaposlovanje, sprejete leta 2018, bi morale ostati nespremenjene, da bi se osredotočili na njihovo izvajanje. Glede na oceno sprememb na trgih dela in socialnih razmer od sprejema smernic za zaposlovanje leta 2018 posodobitev ni potrebna. Razlogi za njihovo sprejetje v letu 2018 so še vedno tehtni, zato bi bilo treba navedene smernice ohraniti –
            
            
               SPREJEL NASLEDNJI SKLEP: 
            
            
               Člen 1
            
            
               Smernice za politike zaposlovanja držav članic, kot so določene v Prilogi k Sklepu (EU) 2018/1215
                  7
               , ostajajo v letu 2019 nespremenjene ter jih države članice upoštevajo v svojih politikah zaposlovanja in programih reform.
            
            
               Člen 2
            
            
               Ta sklep je naslovljen na države članice.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL C , , str. .
               
               
                  
                     (2)
                  
                        UL C , , str. .
               
               
                  
                     (3)
                  
                        UL C , , str. .
               
               
                  
                     (4)
                  
                        UL C , , str. .
               
               
                  
                     (5)
                  
                        Priporočilo Sveta (EU) 2015/1184 z dne 14. julija 2015 o širših smernicah ekonomskih politik držav članic in Evropske unije (UL L 192, 18.7.2015, str. 27).
               
               
                  
                     (6)
                  
                        Sklep Sveta 2010/707/EU z dne 21. oktobra 2010 o smernicah za politike zaposlovanja držav članic (UL L 308, 24.11.2010, str. 46).
               
               
                  
                     (7)
                  
                        Sklep Sveta (EU) 2018/1215 z dne 16. julija 2018 o smernicah za politike zaposlovanja držav članic (UL L 224, 5.9.2018, str. 4).